b'\n_START_ARTICLE_\nKomet Neujmin 2\n_START_SECTION_\nOdkritje\n_START_PARAGRAPH_\nKomet je odkril 24. februarja 1916 ruski astronom Grigorij Nikolajevi\xc4\x8d Neujmin (1886 \xe2\x80\x93 1946) na Observatoriju Simeiz (blizu mesta Simeiz, ukrajinsko \xd0\xa1\xd1\x96\xd0\xbc\xd0\xb5\xd1\x97\xd0\xb7), Krim, Ukrajina._NEWLINE_Odkritje sta 1. marca potrdila tudi George Van Biesbroeck iz Observatorija Yerkes (Wisconsin, ZDA) in Frank Watson Dyson na Kraljevem observatoriju Greenwich._NEWLINE_Predvidevanja Andrewa Crommelina (iz Kraljevega observatorija Greenwich) za leto 1921 so bila zelo neugodna in kometa v resnici niso mogli opazovati. Tudi v letu 1927 kometa niso videli. Zaradi tega se komet od leta 1927 smatra za izgubljenega.'